रिपर्टआव फोरमायहरनाय बादिब्ला दिमासा नेशनेल आर्मि उटकारि हान्जा आरो पुलिसनि गेजेराव मोगा मोगि गावज्लायनाय जायो आरो उटकारि दोलोनि सासे सोद्रोमाया जायगायावनो जिउ खोमानो गोनां जायो ।दिमासा नेशनेल आर्मिनि जिउ खोमानांनाय सोद्रोमाखौ  26  बोसोर बैसोनि ज्यतिस हालप्लांबार होन्ना मिथिनो मोन्नाय जायो ।फारसेथिं जिउ खोमानांनाय उटकारि सोद्रोमा आरो दोलोनिफ्राय गंसे AK -  47  रायपल,गर  81  गोथां गुलि,गंसे मेगाजिन आरो गं  2  जानबुंबो मोन्नो हादों होन्ना मिथिनो मोन्नाय जायो ।मेडिया रिपर्टनि गेजेरजों खोरां मोन्नाय बादिब्ला गासै साद'सो दिमासा नेशनेल आर्मिनि सोद्रोमाफोरा रां दाबिनाय आरो गुबुन आयेन बेरेखा खामानि मावनायफोरजों लोब्बा लाखिनानै जिल्लाखौ दुंहाव थासारिआव लाबोनो नाजादोंमोन होन्ना मिथिनो मोनबावनाय जायो ।नेशनेल डेम'क्रेटिक प्रन्ट अव बर'लेन्डनि दोलोआ आसाम बन्द फोसावो